
ประกาศองค์การบริหารส่วนตำบลโมคลาน
เรื่อง  การจัดระเบียบการให้อาหารนกในพื้นที่สาธารณะ
------------------------------------------------------


จังหวัดแจ้งการจัดระเบียบการให้อาหารนกในพื้นที่สาธารณะ ซึ่งการให้อาหารนกในพื้นที่สาธารณะเช่น สวนสาธารณะและวัด หรือแม้แต่พื้นที่ส่วนบุคคลที่ส่งผลกระทบต่อผู้พักอาศัยในบริเวณใกล้เคียง ให้อาหารนกเป็นประจำ จนจำนวนนกเพิ่มมากขึ้นเรื่อยๆ สร้างความรำคาญ และเป็นแหล่งเพาะเชื้อโรคโดยเฉพาะอุจจาระของนกที่ก่อให้เกิดโรคไข้สมองอักเสบและระบบทางเดินหายใจ เป็นต้น
ขอให้ประชาชนในพื้นที่ งดให้อาหารนกพิราบในพื้นที่ รวมถึงในเขตพื้นที่โรงเรียน วัด สถานที่ท่องเที่ยว และโบราณสถาน เพื่อป้องกันการแพร่ระบาดของเชื้อโรค โดยจะต้องไม่ทำร้ายสัตว์และขอให้ทราบว่าหากมีการให้อาหารนกอาจมีความผิดตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 และที่แก้ไขเพิ่มเติม (ฉบับที่ 2) พ.ศ.2560 ตามมาตรา 32 (1) และ(2) ประกอบมาตรา 54 ต้องระวางโทษปรับไม่เกินสองพันบาท และความผิดตามพระราชบัญญัติการสาธารณสุข พ.ศ. 2535 และที่แก้ไขเพิ่มเติม (ฉบับที่ 3) พ.ศ.2560 ตามมาตรา 27 และมาตรา 28 ประกอบมาตรา 34 ซึ่งต้องระวางโทษจำคุกไม่เกินสามเดือน หรือปรับไม่เกินสองหมื่นห้าพันบาท หรือทั้งจำทั้งปรับ 
จึงประกาศให้ทราบโดยทั่วกัน
           ประกาศ ณ วันที่  11  ตุลาคม  พุทธศักราช 2561
                        ฉัตรชัย  ศรีวิสุทธิ์              
                          (นายฉัตรชัย  ศรีวิสุทธิ์)

                นายกองค์การบริหารส่วนตำบลโมคลาน
